CMO หนังม้วนเดิม
เรื่องของการลงทุนไม่มีอะไรแน่นอน และไม่มีใครรู้ดีไปกว่าใคร แต่สิ่งที่นักลงทุนต้องมีก็คือ ต้องรู้การเคลื่อนไหวของหุ้นในแต่ละช็อตเป็นอย่างไรบ้าง?
9 ก.ค. 2559

สภาแมงเม่า : ดร.สมชาย 
 
คุณโกศล จากลาดพร้าว 71 กรุงเทพฯ พูดถึงการทะยานขึ้นของหุ้น CMO หรือบริษัท ซีเอ็มโอ จำกัด (มหาชน) เป็นสถานการณ์ที่พูดลำบากมากๆ เพราะผมก็อยากได้กำไรจากหุ้นตัวนี้เหมือนกับนักลงทุนทั่วไป แต่เกรงว่า หุ้นจะขยับขึ้นไปได้ไม่ไกลกว่าที่เป็นอยู่ จึงอยากให้อาจารย์ช่วยประเมินภาพของหุ้นตัวนี้ เพื่อใช้เป็นข้อมูลประกอบการลงทุน เนื่องจากผมไม่อยากถูกเม้าท์ว่า “แมงเม่าบินเข้ากองไฟ” ครับ
 
เรื่องของการลงทุนไม่มีอะไรแน่นอน และไม่มีใครรู้ดีไปกว่าใคร แต่สิ่งที่นักลงทุนต้องมีก็คือ ต้องรู้การเคลื่อนไหวของหุ้นในแต่ละช็อตเป็นอย่างไรบ้าง?
หากเข้าใจประเด็นดังกล่าวอย่างถ่องแท้ ก็จะอ่านเกมหุ้นได้อย่างแม่นยำ ซึ่งเป็นเรื่องที่อาจารย์พยายามแนะนำนักลงทุนที่เข้ามาแลกเปลี่ยนความคิดเห็นผ่านทางคอลัมน์นี้เป็นประจำ จึงหวังว่า ข้อมูลที่สื่อสารออกไปในแต่ละวันจะเป็นประโยชน์สำหรับนักลงทุนมากพอสมควร
เหมือนกับกรณีของหุ้น CMO หรือ บริษัท ซีเอ็มโอ จำกัด (มหาชน) ที่คุณ “โกศล” กำลังพูดถึงในเวลานี้ ก้เป็นอีกหนึ่งตัวอย่างที่ทำให้รู้ว่า นักลงทุนรายย่อยยังคงนิยมเล่นหุ้นต่ำสิบ โดยเฉพาะหุ้นที่มาแบบวูบวาบ ถือเป็นช็อตแรกๆ ที่นักลงทุนกลุ่มนี้มักชำเลืองมองเป็นประจำ
เหตุผลทั้งหมดมีแค่ เห็นราคาหุ้นพุ่งขึ้นแรง ผู้บริหารออกมาสร้างความมั่นใจ จึงเกิดอาการเคลิบเคลิ้มว่า หุ้นจะทะยานขึ้นไปได้ไกลกว่าที่เป็นอยู่ แต่ผลสุดท้ายที่เกิดขึ้นให้เห็นเป็นประจำคือ ขึ้นแรงวันเดียว ต่อจากนั้นก็รูดลงมาเรื่อยๆ จนกลับลงมาอยู่ที่เดิมก่อนที่จะขึ้นแรง
 
(หน่วย : ล้านบาท)
 
ที่สำคัญคือ เมื่อดูจากผลการดำเนินงานประกอบการซื้อหุ้น ต้องยอมรับว่า CMO เหมาะสำหรับเข้าลงทุนสั้นๆ มากกว่าซื้อลงทุนระยะกลาง เพราะตัวเลขกำไรไม่เสมอต้นเสมอปลาย ส่งผลให้ราคาหุ้นกวัดแกว่งมากเกินไป จนกลายเป็นตัวเร่งให้นักลงทุนต้องขายหุ้นทิ้งเมื่อรู้ว่า หุ้นเริ่มอ่อนตัวอย่างรวดเร็ว
ตรงนี้เป็นเหตุการณ์ที่เกิดขึ้น “ซ้ำแล้ว ซ้ำอีก” จนกลายเป็นแพทเทิร์นที่เกิดขึ้นเป็นประจำทุกปี จึงไม่มีอะไรต้องประมวลผลมากไปกว่านี้อีกแล้ว!
…
 

ภาพประกอบข่าว Aspen, ราคาปิด ณ วันที่ 8 ก.ค.59